Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 201

2. Általános strukturális kommunikációs eszközök Az alábbiakban bemutatásra kerülõ eszközök sajátossága, hogy kialakításuk, megvalósításuk és mûködtetésük folyamatos munkát igényel, hatásukat pedig a kommunikációs stratégia megvalósítása során végig kifejtik. Ezek az eszközök nyújtják annak az alapját, hogy a részben az elõzõekben bemutatott általános kommunikációs eszközök, részben pedig a késõbbiekben leírt közvetítõi célcsoportokhoz és a társadalmi célcsoportokhoz tartozó eszközök megvalósulhassanak. 2.1. EU-portál és adatbank Koncepció Szükség van arra, hogy legyen egy olyan, széles körben hozzáférhetõ, magyar nyelvû adatbázis, amely az érdeklõdõk számára kezelhetõ módon tartalmazza az EU-val és a csatlakozással kapcsolatos tudnivalókat. Ez a portállal egybekapcsolt adatbank képes arra, hogy nemcsak a közvetlenül hozzáforduló személyeket és szervezeteket lássa el információval, hanem szolgálja egyben az EU-központokat, a könyvtárakat, az EU-klubokat és természetesen a médiát. Az EU-portál, az adatbank és az ehhez kapcsolódó call-center akkor lesz funkcióját hatékonyan képes ellátni, ha ez a külvilág számára mindig egységes módon, egységes megjelenéssel és mindenki számára azonosítható módon jelenik meg. Fontos, hogy a honlap ne csak elméleti vagy éppen szabályozási kérdésekben jelentsen támaszt, hanem képes legyen gyakorlati kérdésekre is választ nyújtani. A hitelességet növeli, ha ezen — vitafórum formájában — az EU-csatlakozás ellenzõi is megszólalhatnak. A honlap lehetõséget ad ismert közéleti személyiségek megszólalására is. Az adatbázis és az EU-portál értékelése szempontjából egyaránt elengedhetetlen, hogy a kezdetektõl fogva megtörténjen minden egyes telefonos, illetve számítógépes érdeklõdõ regisztrálása legalább az alábbiak szerint: Call-center esetében 6: — honnan ismerte a telefonszámot, — milyen típusú téma iránt érdeklõdött, — megkapta-e a feltett kérdésére a választ, — általános személyi adatok (kor, nem, milyen település típus stb. természetesen az azonosítható személyi adatok nélkül!); EU-portál esetében (regisztrálódás révén): — honnan linkelt rá, hogyan jutott el az adatbázishoz, — milyen téma iránt érdeklõdött, — vendégkönyvi bejegyzés, — általános személyi adatok (kor, nem, milyen település típus stb. természetesen nem az azonosítható személyi adatok!). 6 A call-center fejlesztése során mindenképpen támaszkodni kell a Külügyminisztérium e téren felhalmozott tapasztalataira. 2002/151/II. szám Eszköz EU-portál és adatbank Célkitûzés — a lakosság tájékoztatása és mobilizálása az Unióval kapcsolatos kérdésekben — tájékozódási pontot teremteni az információk továbbközvetítésével foglalkozó szervezeteknek További lehetõségek — média aktív bevonása — társadalmi célú kommunikációs kampány ösztönöz a honlap felkeresésére Ütemezés — az indítástól — a tervek szerint 2003. január 1-jétõl — kezdve folyamatosan Kapcsolódó eszközök Mérés módja — látogatók száma — aktív résztvevõk száma — látogatók körében végzett felmérések alapján — médiavisszhang alapján 2.2. EU-Klubok Hálózata (EKH) Koncepció A helyi kezdeményezések terének megteremtésére javasoljuk az EU-Klubok Hálózata létrehozását. Az EKH célja, hogy rendszert, rendszerességet vigyenek azokba a kezdeményezésekbe, amelyek a településen élõk információval való ellátását, a lakosság felkészülését szolgálják. A klubok sikeres létrejöttének és mûködésének támaszát több, már létezõ szervezet és intézmény együttmûködésének kell biztosítania:

Source: https://magyarkozlony.hu/hivatalos-lapok/e4dbe821c5c1e3991dcdd87cb086e31ebccbe15e/dokumentumok/aa06a495ae6103a8a282a9a675a089298c666d2e/letoltes